Ես երևանցի եմ

Ես ծնվել և մեծացել եմ Երևանում:Ես ուրախ եմ, որ երևանցի տղա եմ: Երևանն իմ սիրելի քաղաքն է, իմ տունն է: Ես սիրում եմ իմ Հայաստանը:Ամեն տարի անհամբեր սպասում եմ ամռան գալուն,ղոր պապիկիս տուն գնամ: Նրանք ծիրանի այգի ունեն:Սիրում եմ վազվզել այդ այգում,համտեսել արևահամ ծիրանները:ղՇատ մեծ չէ այգին,ղբայց միշտ առատ բերք է տալիս:ղՊապիկս պատմում է,ղոր այգին հազար ինը հարյուր իննսունմեկ թվականի սեպտեմբերի 21-ից հետո են որոշել տնկել:ղԱյսօր այգին մեծացել է, կանաչել ու շիվեր է տվել: Ես էլ եմ ուզում իմ ծառը տնկել այդ այգում, խնամել այն, նաև երազում եմ էլ ավելի մեծացնել այգին: Մեր անկախ պետությունը այս քսանվեց տարիների ընթացքում նույնպես մեծացել ու ծաղկել է ծիրանի այգու նման:

Ես ծնվել ու մեծացել եմ ծիրանի այգու նման այս փոքրիկ երկրում, որ գնալով շենանում է, որի արմատներն ավելի են խորանում հողի մեջ՝ հազարավոր նոր ծիլեր տալով: Ես մի ծիլն եմ իմ հողի, իսկ մեծ ու սաղարթախիտ ծառի տակ ծիլերն ավելի ապահով ու արագ են մեծանում:

 Ես երևանցի եմ

Երևանն իմ քաղաքն է: Երևանը բոլորիս քաղաքն է, Զգում եմ մեր տունը, մեր օթևանը: Զգում եմ ինձ հպարտ, որ հայ եմ, որ ապրում եմ անկախ երկրում, մի տեղ, որը իմ տունն է, որը հարազատ է ինձ: Երևա՛ն, դու մի բացօթյա թանգարան ես, քո մեջ ամփոփված է իմ ժողովրդի ցավոտ անցյալը, դարավոր պատմությունը, ոգին, էությունն ու բնավորությունը: Մենք ենք այդ հիմնողները և մենք ենք մեր մայրաքաղաքի ապագան, որովհետև մենք երևանցի ենք: Ես հպարտ եմ, որ քո քաղաքացին եմ և հպարտ եմ, որ դու իմ մայր քաղաքն ես, իմ անառիկ հայրենիքի վերջին հավերժ մայրաքաղաքը: Ես ինձ ուժեղ եմ զգում բիբլիական այս հողի վրա, իմ օրը սկսվում է բիբլիական Արարատ լեռանը նայելով: Այսօր ես վստահ և հպարտորեն կարող եմ ասել, որ անկախ, կայուն ու ազատ Երևանը ես եմ: Իմ Երևա՛ն, իմ ջերմ, բարի քաղաք, ի՛մ վարդագույն քաղաք, արևային լուսավոր, իմ հին ու նոր Երևան: Սիրում եմ քո արշալույսները, քո լայն պողոտաները, քո գեղեցիկ պուրակները, քո և՛ հինը, և՛ նորը: Ես սիրում եմ իմ քաղաքը ոչ թե նրա համար, որ նա ունի լավ պատմություն, մշակույթ, արվեստ, այլ որովհետև նա իմն է: Սպասի՛ր, Երևան, ես քո վաղվա օրվա քաղաքացին եմ, և դեռ շատ եմ օգնելու քեզ, քանի որ ես մեր նախնիների արդար գործի շարունակողն եմ և վստահ և հպարտորեն ասում եմ. «Ես երևանցի եմ»: